Document ID: /roh_data/filtered/fineweb-2-filterrobots_roh.jsonl.gz/47587

Per in bun café è Daniel Badilatti viagià lontan. Café è tut per el che fa reclama cun sia brassaria da café la pli autsituada en l’Europa. Martin Valär ha accumpagnà l’onn 2004 a Daniel Badilatti en l’Indonesia sin l’insla da Sumatra, nua che l’Engiadinais ha sustegnì durant onns ina cooperativa da café locala. Oz è Daniel Badilatti per surdar sia brassaria a la proxima generaziun, tuttina s’engascha el anc en in project sin ina plantascha da café en il Nicaragua. Il film «Daniel Badilatti – Café en il sang» è in dad 8 purtrets filmics che «Cuntrasts» mussa durant la stad sco reprisa.